laion/Wikipedia-Exotic huggingface dataset:
קאיו ז'ורז'ה

קאיו ז'ורז'ה פינטו ראמוס (בפורטוגזית: Kaio Jorge Pinto Ramos; נולד ב-24 בינואר 2002 באולינדה שבברזיל) הוא כדורגלן ברזילאי, המשחק בעמדת החלוץ בקבוצת קרוזיירו. ז'ורז'ה גדל במחלקת הנוער של סנטוס מליגת העל הברזילאית. ב-30 בספטמבר 2018 ערך ז'ורז'ה את הופעת הבכורה שלו בקבוצה הבוגרת של המועדון, בניצחון 1-0 על אתלטיקו פרנאאנסה במסגרת המחזור ה-27 בליגה. בסך הכל ערך ז'ורז'ה 60 הופעות ליגה במדי המועדון, בהן הבקיע שמונה שערים. ב-17 באוגוסט 2021 חתם ז'ורז'ה ביובנטוס מהסרייה א'. ב-2 באוקטובר ערך את הופעתו הבכורה בקבוצה בניצחון 1-0 על טורינו. ב-29 באוגוסט 2023 הושאל לפרוזינונה לעונה אחת. קאיו ז'ורז'ה, ברשת החברתית אינסטגרם קאיו ז'ורז'ה, באתר Transfermarkt קאיו ז'ורז'ה, באתר Soccerway קאיו ז'ורז'ה, באתר BDFutbol קאיו ז'ורז'ה, באתר WorldFootball.net קאיו ז'ורז'ה, באתר FootballDatabase.eu קאיו ז'ורז'ה, באתר ESPN קאיו ז'ורז'ה חתם ביובה באתר ערוץ הספורט, 17 באוגוסט 2021 (בעברית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאיו ז'ורז'ה".
מרגרטה, נסיכת סקסוניה

מרגרטה, נסיכת סקסוניה (בגרמנית: Margarete von Sachsen‏; 24 במאי 1840 – 15 בספטמבר 1858) הייתה נסיכה גרמנייה, בתו של יוהאן, מלך סקסוניה ואשתו של קרל לודוויג, ארכידוכס אוסטריה. מרגרטה נולדה ב-24 במאי 1840 בדרזדן ליוהאן, נסיך סקסוניה, ולאמליה אוגוסטה, נסיכת בוואריה, בתם של מקסימיליאן הראשון יוזף, מלך בוואריה וקרולינה מבאדן. מרגרטה נישאה לבן דודה הראשון, קרל לודוויג, ארכידוכס אוסטריה, בנם השלישי של פרנץ קרל, ארכידוכס אוסטריה וסופי, נסיכת בוואריה, ב-4 בנובמבר 1856 בדרזדן. הנישואין היו מאושרים, אך נמשכו שנתיים בלבד ולא היו להם ילדים. בטיול באיטליה, מרגרטה נדבקה בטיפוס. היא נפטרה ב-15 בספטמבר 1858 בגיל 18 במונצה. לבה נקבר בהופקאפל באינסברוק. מדיה וקבצים בנושא מרגרטה, נסיכת סקסוניה בוויקישיתוף
מריה דמיטריינקו

מריה דמיטריינקו (בקזחית: Mariia Dmitrienko; ברוסית: Мария Дмитриенко, לטיניזציה: Mariya Dmitriyenko, נולדה ב־24 במרץ 1988) היא קלעית ספורטיבית קזחית. היא השתתפה במקצה הירי הספורטיבי לנשים באולימפיאדת ריו דה ז'ניירו (2016). עם זאת, היא נודעת לרוב בשל טעות מצערת בה הושמעה פרודיה להמנון הלאומי של קזחסטן, במקום ההמנון האמיתי במהלך טקס הענקת מדליות. במרץ 2012 זכתה בגראנד הירי הספורטיבי הבינלאומי של האמיר מכווית, ואף זכתה במדליית זהב. אך במהלך טקס הענקת המדליות וברגע בו נשמע ההמנון הלאומי, הושמע בטעות ההמנון הלאומי הפרודי שהושמע בסוף הסרט בוראט משנת 2006 במקום ההמנון הלאומי הקזחי האמיתי. המשלחת התלוננה וטקס הענקת המדליות נעשה מחדש. הטעות נבעה ככל הנראה מהורדת השיר הלא נכון מהאינטרנט. הקטע צולם והפך למם אינטרנטי.[דרוש מקור] סשה ברון כהן בוראט 2 מריה דמיטריינקו, באתר olympedia.org מריה דמיטריינקו, באתר Sports Reference הקטע הויראלי באתר YouTube ההמנון הפרודי, כפי שהופיע בסוף הסרט בוראט באתר YouTube "Borat anthem played by mistake at medals ceremony" Eurosport. 24 March 2012 Borat anthem stuns Kazakh gold medallist in Kuwait
שלושת הסוציולקטים

שלושת הסוציולקטים (באספרנטו: La Sociolekta Triopo) הן שלושה ניבים המבוססים על השפה המתוכננת אספרנטו, שנוצרו על ידי מנואל הלווליק (Manuel Halvelik) בסוף שנות ה-70 ותחילת שנות ה-70, לצורך סגנון תרגומים ספרותיים לאספרנטו, של קטעים המדמים ניבים או סגנונות שונים של שפות שאינם השפה המודרנית התקנית. הסוציולקטים כוללים את האספרנטו הארכאית (Arcaicam Esperantom) המבקשת להידמות למשל לאנגלית עתיקה, גווארו (Gavaro) שהיא מעין גרסה של שפת רחוב עבריינית רוויית סלנג של השפה ופופידו (Popido - Popola Idiomo) שנועדה ליצור דימוי של דיבור משובש, מעורב בשפה זרה. כך למשל בתרגומים מסוימים של כתביו של כתבי מארק טוויין נעשה שימוש בגווארו ובפופידו, ובתרגומים מסוימים של כתבי טולקין נעשה שימוש באספרנטו ארכאית (לאלפים למשל) בפופידו. לעיתים נעשה שימוש באספרנטו ארכאית לתרגום ציטטות לטיניות בספרות. הסוציולקטים נבדלים מאספרנטו בחלק מאוצר המילים, בחלקים מסוימים של התחביר ואף עושות שימוש בחלקן באותיות בהן לא נעשה שימוש באספרנטו (דוגמת האותיות y ו-x). בניגוד לשפות מתוכננות שונות דוגמת אידו שצמחו מתוך האספרנטו כחלופות לשפה, הסוציולקטים של הלווליק אינם מבקשים להתחרות בה כשפה בינלאומית או להחליפה, כי אם לאפשר תרגומים שיהיו מובנים לדוברי אספרנטו, אך ייצרו הבדל סיגנוני הנותן תחושה של ניב ייחודי בדומה לטקסטים המקוריים המתורגמים. הרעיון ליצירת 'אספרנטו עתיקה' לצרכים ספרותיים הוצע כבר על ידי המשורר קלמן קאלוצאי שבשנת 1931 כתב תרגום של תפילת וטקס ההשכבה, טקסט הונגרי מהמאה ה-12 בתצורה של אספרנטו עתיקה היפוטטית שלכאורה מתדמה להיות שלב ביניים בין לטינית לאספרנטו. בעוד שהגווארו מבוסס בעיקרו על אוצר מילים חלופי (המושאל בין היתר מאנגלית, ספרדית וצרפתית, אך גם מערבית, עברית וסוואהילי) ואיננו משנה את תחביר השפה, באספרנטו ארכאית ופופאידו ישנם גם שינויים תחביריים. בניגוד לאספרנטו שבה רק יחסת האקוזטיב (מושא ישיר) מסומן בתוספת האות ON, באספרנטו ארכאית בדומה ללטינית, סיומת המילים משתנה גם בהתאם לתפקידים אחרים במשפט בדומה ללטינית. כך למשל יחסת הנומנטיב (נושא) במשפט מסתיים באות OM, הדאטיב (מושא עקיב) מסתיים ב-OD, והגניטיב (שייכות) מסתיים ב-ES. גם כללי הכתיב שונים, כשהאותיות הייחודיות לאספרנטו (Ĉ ,Ĥ ,Ŝ ,Ĝ ,Ŭ) מבוטלות, ובמקומן נעשה שימוש באותיות לטיניות שהושמטו מהשפה (X ,Q, Y, X) ואף באות ù. בניגוד לאספרנטו שבה האוגד estas איננו משתנה בהתאם לגוף הנושא, בגרסה הארכאית נקבעו לו סיומות שונות לכל גוף, וגם שמות הגופים הוחלפו, לצד אוצר מילים ייחודי שנוסף לשפה. האלפבית של פופאידו דומה לזה של אספרנטו, למעט האות ŭ שהוחלפה באות w, ותוספת אות ניקוד ê המייצגת שווא. שמות עצם מאבדים את סיומת ה-o המאפיינת אותם באספרנטו, והריבוי נעשה באמצעות האות s כמו באנגלית (בניגוד לאספרנטו בה הריבוי מושג באמצעות האות j). מילית היידוע La הוחלפה במילה Lo. האות S המסיימת את הטיות הפעלים הוחלפה באות t וכו' וכן שונו רבות מהמיליות, נוספו מילים לאוצר המילים ונקבע סדר קבוע למשפט (נושא, פועל, נשוא). מדריך לאספרנטו ארכאית (באספרנטו) גווארו - הסלנג הירוק (באספרנטו) פופאידו - הדיאלקט הירוק (באספרנטו)
סופרבוי (קון-אל)

סופרבוי (באנגלית: Superboy , שידוע גם בשם קון-אל או קונר קנט) הוא דמות משנה בדיונית, המופיעה בחוברות הקומיקס סופרמן והטיטאנים הצעירים ביקום DC קומיקס. כגרסת העידן המודרני לדמותו של סופרבוי, הדמות הופיעה לראשונה בחוברת The Adventures of Superman #500 מיוני 1993 ונוצרה בידי הכותב קארל קסל והמאייר טום גרומט. מאז תחילת פרסומה של הדמות לאחר המשבר בזמן ועד לאוגוסט 2003, סופרבוי תואר כשיבוט מטא-אנושי(אנ') מהונדס גנטית שפותח בידי פרויקט קדמוס ככפיל וכמקבילו הגנטי של סופרמן. הדמות שוכתבה מחדש בחוברות הטיטאנים הצעירים כהיבריד קריפטוני-אנושי שנוצרה מ-DNA של סופרמן ושל לקס לות'ר. אחרי האתחול המחודש "ה-52 החדשים" בשנת 2011, הדמות שוכתבה פעם נוספת כאחת שנוצרה משלוש דגימות של DNA בידי פרויקט N.O.W.H.E.R.E כיצירה מחדש של ג'ון ליין קנט ושל לויס ליין מקו זמן עתידי. אחרי מותה של הדמות בסדרת הסולו של סופרבוי, קון-אל הוחלף על ידי ג'ון ליין קנט בסיפורים שבאו בעקבותיה. אחרי האירועים שקרו בחוברת מספר 34, קון-אל חזר לתפקיד סופרבוי. דמותו של קונר קנט כסופרבוי הופיעה בהופעת הבכורה הטלוויזיונית שלה בעונתה האחרונה של הסדרה "סמולוויל", בגילומו של לוקאס גראביל. כמו כן, הוא מופיע בתפקיד ראשי החל מעונתה השנייה של הסדרה "טיטאנים", בגילומו של ג'ושוע אורפין. דף הדמות באתר הרשמי של DC קומיקס דף הדמות בפרויקט פאנדום של DC קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
כריסטיאן השני, נסיך אנהלט-ברנבורג

כריסטיאן השני, נסיך אנהלט-ברנבורג (11 באוגוסט 1599 – 22 בספטמבר 1656), היה נסיך גרמני מבית אסקניה ושליט נסיכות אנהלט-ברנבורג. כריסטיאן נולד ב-11 באוגוסט 1599 באמברג והיה בנם השני (אך הבכור שנותר בחיים) של כריסטיאן הראשון, נסיך אנהלט-ברנבורג ואנה מבנהיים-טקלנבורג, בתו של ארנולד השלישי, הרוזן מבנהיים-שטיינפורט-טקלנבורג-לימבורג. כריסטיאן קיבל השכלה מצוינת בשנותיו הראשונות ויכל לדבר צרפתית ואיטלקית שוטפת. במהלך השנים 1608–1609 למד בז'נבה אצל בן דודו יוהאן קזימיר, נסיך אנהלט-דסאו בליווי שני מורים, מרקוס פרידריך האוול ופטר פון סבוטנדורף. זמן קצר לאחר מכן, החל את הטיול הגדול שלו בצרפת, איטליה ואנגליה. בשנת 1618, בגיל תשע עשרה, כריסטיאן תיעד את אימת תחילת מלחמת שלושים השנים; ביומנו כתב כי חובתו להילחם היא "גורל ייעודו". מבחינתו, המלחמה החלה בקרב ההר הלבן (1620), כאשר אביו הובס והורחק מהקיסרות. כריסטיאן נלקח בשבי עם שני הרגימנטים שבפיקודו. אף על פי כן, עד מהרה הוא זכה לחסדו של הקיסר פרדיננד השני, שהתיר לו לחזור לברנבורג בשנת 1621. דודו לודוויג מאנהלט-קתן הפך אותו לחבר באגודה מניבת הפירות. לאחר מותו של אביו בשנת 1630 ירש אותו כריסטיאן באנהלט-ברנבורג, שבאותה תקופה נהרסה מהמלחמה. במהלך השנה הראשונה למלכותו, ברנבורג נבזזה על ידי כוחות תחת הגנרל הדני היינריך אולק ומגפת קדחת הרגה כמעט 1,700 תושבים. בשנת 1636 כמעט ונכבש שלוס ברנבורג על ידי הכוחות הלוחמים, אך אומץ לבו הגדול של ההופמארשל בורקהארד פון ארלאך בן השבעים מנע זאת. ב-22 בספטמבר 16566 מת כריסטיאן בברנבורג, ובנו ויקטור אמדאוס, נסיך אנהלט-ברנבורג ירש את נחלותיו ותאריו. 24 כרכי יומניו נשמרו; הם מספקים מקור מידע רב ערך על מהלך מלחמת שלושים השנים. ב-28 בפברואר 1625 כריסטיאן התחתן עם בת דודתו אלאונורה סופיה משלזוויג-הולשטיין-זונדרבורג, בתם של יוהאן השני, דוכס שלזוויג-הולשטיין-זונדרבורג ואגנס הדוויג מאנהלט (אחותו של אביו כריסטיאן הראשון), ממנה נולדו לו חמישה עשר ילדים: ברינגר (1626–1627). סופיה (1627). יואכים ארנסט (1629). כריסטיאן, נסיך הכתר של אנהלט-ברנבורג (1631). ארדמן גידון, נסיך הכתר של אנהלט-ברנבורג (1632–1649). בוגיסלב (1633–1634). ויקטור אמדאוס, נסיך אנהלט-ברנבורג (1634–1718). אלאונורה הדוויג (1635–1685). ארנסטינה אוגוסטה (1636–1659). אנגליקה (1639–1688). אנה סופיה (1640–1704), התחתנה עם גאורג פרידריך, רוזן זולמס-זוננוואלדה; בתם סופיה אלברטינה התחתנה עם קרל פרידריך, נסיך אנהלט-ברנבורג. קארל אורזינוס (1642–1660). פרדיננד כריסטיאן (1643–1645). מריה (1645–1655). אנה אליזבת (1647–1680), התחתנה עם כריסטיאן אולריך הראשון, דוכס וירטמברג-אלס. מדיה וקבצים בנושא כריסטיאן השני, נסיך אנהלט-ברנבורג בוויקישיתוף כריסטיאן השני, נסיך אנהלט-ברנבורג, באתר "Find a Grave" (באנגלית) Tagebuch Christians des jüngeren At the HATHI Trust site "WDB - Wolfenbütteler Digitale Bibliothek - edoc/ed000228". diglib.hab.de. נבדק ב-2020-01-27.
איילט טמשוואר

איילט טמשוואר (בטורקית עות'מאנית: ایالت تمشوار), הידוע בשם איילט יאנובה לאחר 1658, היה יחידה מנהלית ברמה הראשונה (איילט) של האימפריה העות'מאנית באזור באנאט במרכז אירופה. פרט לבאנאט, הפרובינציה כללה גם שטח מצפון לנהר מורש, חלק מאזור קרישאנה. שטחה מתחלק כעת בין הונגריה, רומניה וסרביה. עיר הבירה שלה הייתה טמשוואר (ברומנית: טימישוארה). האיילט הוקם בשנת 1552, כאשר טירת טמשוואר ההונגרית שהוגנה על ידי כוחותיו של אישטוואן לוסונצ'י נכבשה על ידי הכוחות העות'מאניים בראשות קארה אחמד פאשה ב-26 ביולי 1552 והתקיימה עד 1716, אז נכבשה על ידי המלוכה ההבסבורגית. באיילט משל ואלי (מושל) או ביילרביי (לפעמים עם עמדה של פאשא או וזיר), שמשכנם היה בטירת הוניאדי לשעבר בטמשוב. בשנת 1718 כבשו ההבסבורגים את האזור והקימו פרובינציה חדשה באזור זה, ששמה באנאט טמשוואר. איילט טמשוואר באנאט לוגוש וקאראנסבש בשנת 1568 איילט טמשוואר, אמצע המאה ה -17 איילט טמשוב בשנת 1699 מפה משנת 1700 (איילט טמשוואר מתואר באדום) "Some Provinces of the Ottoman Empire". Geonames.de. נבדק ב-25 בפברואר 2013. {{cite web}}: (עזרה) Osman Okyar; Hali̇l İnalcık (1980). Türkiye'nin Sosyal Ve Ekonomik Tarihi, 1071–1920: Birinci Uluslararası Türkiye'nin Sosyal Ve Ekonomik Tarihi Kongresi Tebliğleri. Meteksan. p. 68. נבדק ב-3 ביוני 2013. eyalet d'Ineu (Yanova) —nom donné après 1658 à l'eyalet de Temesvar {{cite book}}: (עזרה) Dr Dušan J. Popović, Srbi u Vojvodini, knjiga I, Novi Sad, 1990, p. 201.
בית הקברות של נשר

בית הקברות של נשר למרגלות הר טללים נחנך ב-11 במרץ 1965. היישוב נשר החל לקבור את מתיו בבית הקברות של המושב כפר חסידים בין השנים 1938-1936. מעטים נקברו בבית הקברות הראשון של יגור. בהמשך נקברו בבתי קברות בעיר חיפה. בשנת 1965 החליטה מועצת העיר נשר להקים בית קברות בעיר. ב-11 במרץ 1965 נחנך בית הקברות בהשתתפות רבים מתושבי העיר. בית הקברות ממוקם בסמוך לאוניברסיטת חיפה. ב-18 בפברואר 1966, כשנה לאחר הקמת בית הקברות, סירבה חברת קדישא לקבור תושב נשר בבית העלמין הראשי בחיפה. מטעם החברה נמסר כי בית הקברות של נשר נבנה לרווחת תושבי העיר, ומקבילו, מיועד לתושבי חיפה בלבד. חברי המועצה של נשר וחיפה גינו את החלטת חברת קדישא, והגופה נטמנה בחיפה כמתוכנן. בשנת 2004, בעקבות גידול האוכלוסייה במטרופולין חיפה, נבנה בית הקברות בקרבת התל הארכאולוגי תל רגב. התל כולל בתוכו מתחם קבורה גם לעיר נשר, אולם נכון ל-2021, ממשיכים לקבור את מתי העיר נשר בבית הקברות בנשר, והרבנות הראשית של נשר ממשיכה להרחיב אותו בחלקות קבורה נוספות. נכון לאוגוסט 2021, בית הקברות כולל 22 (כ"ב) חלקות קבורה פעילות. חלקה נוספת מוכנה בשלמות כולל בורות לקברים, והוכנה תשתית לחלקות נוספות במעלה ההר לכיוון מערב. יצחק רוט - ראש המועצה השני ישראל קלרטג - ראש המועצה השלישי ישראל קולס - ראש המועצה הרביעי שמואל ריניש - ראש המועצה החמישי הרב מרדכי בר מוחא - הרב הראשי הספרדי הראשון בבית הקברות קבורה גם שוטרת משמר הגבול גלית ארביב, שעוטרה בעיטור האומץ של המשטרה לאחר שניהלה ב-2002 קרב עם מחבל פלסטיני בשכונת נווה יעקב בירושלים. מדיה וקבצים בנושא בית הקברות של נשר בוויקישיתוף פולמוס בעניין קבורת מת מנשר בבית הקברות בחיפה ערך זה הוא קצרמר בנושא גאוגרפיה של ישראל ובנושא יישובים בישראל. אתם מוזמנים לתרום לוויקיפדיה ולהרחיב אותו.
משרד הפנים (אפגניסטן)

משרד הפנים היה משרד ממשלתי בקאבול שבאפגניסטן, שהיה אחראי על אכיפת החוק באפגניסטן, שמירת הסדר האזרחי והמאבק בפשיעה. הוא הפעיל את המשטרה הלאומית האפגנית, כוח הסמים המיוחד, משטרת הסמים והכוח להגנת הציבור. הוא פיקח גם על מנהלת הכלא ובתי המעצר. המשרד נסגר עם מתקפות הטליבאן בשנת 2021. המשטרה המקומית האפגנית המשטרה הלאומית האפגנית משמר הגבול האפגני כוח הסמים המיוחד האפגני משטרת הסמים של אפגניסטן כוח ההגנה הציבורי האפגני מדיה וקבצים בנושא משרד הפנים בוויקישיתוף אתר האינטרנט הרשמי של משרד הפנים משרד הפנים, ברשת החברתית פייסבוק משרד הפנים, ברשת החברתית אקס (טוויטר) משרד הפנים, ביישום טלגרם משרד הפנים, סרטונים בערוץ היוטיוב האתר הרשמי של כוח ההגנה הציבורי האפגני "Afghanistan: Top Security Official Resigns Amid Controversy". Radio Free Europe. 28 בספטמבר 2005. נבדק ב-2007-02-27. {{cite news}}: (עזרה) [1]: Official Site of the Afghan Public Protection Force. State Department Human Rights Report
ארג (קאבול)

ארג (מפרסית / פאשטו: "מצודה") הוא שמו של ארמון הנשיאות בקאבול, אפגניסטן הוא ממוקם ברובע 2, בין דה אפגאן לשכונה העשירה וואזיר אכבר חאן בקאבול. הוא היה בשימוש על ידי ראשי מדינות אפגניים רבים, מהאמיר עבדור רחמן חאן ועד לנשיא אשרף גאני. הארג נבנה לאחר חורבן הבאלה היסאר בשנת 1880. אבן היסוד שלה הונח על ידי עבדור רחמן ח'אן. לאחר נפילת קאבול, ב־15 באוגוסט 2021, נשלט ארג על ידי טליבאן. את אבן היסוד של הארג הניח אמיר עבדור רחמן חאן בשנת 1880 לאחר שהשתלט על כס המלוכה. היא תוכננה כטירה וסביבה תעלה מלאה במים. עבדור רחמן חאן כינה אותו "ארג-א-שאהי" (מצודת המלך) וכלל בין היתר בניינים למשפחתו, צריף צבאי ובית האוצר הלאומי. בעבר שימש הבאלה היסר כמצודה או כמפקדת האמירים עד שנהרס על ידי גדוד כוח הגבול במהלך המלחמה האנגלו-אפגנית השנייה (1878–1880). הארג שימש כארמון מלכותי ונשיאותי לכל מלכי ונשיאי אפגניסטן. חפיזוללה אמין השתמש גם בארמון טאג'ב כבית המגורים למשפחתו. הוא עבר שינויים ושיפוצים תחת השליטים השונים. במהלך מהפכת הסאור ב־1978 נרצחו הגנרל מוחמד דאוד ח'אן ומשפחתו על ידי חברי המפלגה הדמוקרטית העממית של אפגניסטן בתוך הארג. ב-15 באוגוסט 2021, בעקבות מתקפת הטליבאן בשנת 2021 וכיבוש הבירה, השתלט הטליבאן על הארג לאחר שהנשיא המכהן, אשרף גאני, נמלט מהמדינה. עד 15 באוגוסט 2021, כלל ארג את: הגול חאנה, ששימש כמשרדי הנשיא אשרף גאני ומשרד הפרוטוקול של הנשיא; משרדי הרמטכ"ל של הנשיא; בניין היועץ לביטחון לאומי; ומשרדי דובר הנשיא. משרדי כוחות הביטחון הלאומי האפגני. בניין לשכת הנשיא. מבנים שונים לקבלת משלחות או אירוח מפגשים גדולים. מזכיר ההגנה של ארצות הברית לויד אוסטין בארמון ב־21 במרץ 2021 חזית הארמון ב־29 בפברואר 2020 נאט"ו ופקידים אפגניים בשנת 2020 נשיא אפגניסטן אשרף גאני עם ג'ון קרי מראה כללי של הארמון ושכונת פשטוניסטן מראה הארמון ושכונת פשטוניסטן נשיא ארצות הברית ברק אובמה ונשיא אפגניסטן חאמיד כרזאי במהלך חתימת ההסכם האסטרטגי בין ארצות הברית לאפגניסטן במאי 2012 מזכיר ההגנה האמריקני לשעבר, רוברט מ. גייטס וכרזאי, בפנייה לתקשורת הבינלאומית בשנת 2011 כרזאי ורוברט גייטס בשנת 2010 הכניסה לארג בשנת 1965 הארמון נבנה לראשונה בשנות ה-90 של המאה ה-19, בתקופת שלטונו של האמיר עבד א-רחמן ח'אן מדיה וקבצים בנושא ארג בוויקישיתוף ארג, ברשת החברתית פייסבוק ארג, ברשת החברתית אקס (טוויטר) ארג, ברשת החברתית אינסטגרם ארג, סרטונים בערוץ היוטיוב "Archived copy". אורכב מ-המקור ב-5 בספטמבר 2012. נבדק ב-4 בספטמבר 2012. {{cite web}}: (עזרה); (עזרה) "From the Bala Hissar to the Arg: How Royal Fortress Palaces Shaped Kabul, 1830–1930". Archnet. נבדק ב-2021-08-17. "Travel and Tourism". "Photos: Taliban takes control of Afghan presidential palace". www.aljazeera.com. נבדק ב-2021-08-17. "Travel and Tourism". Mishal Husain, Paul Adams, Malik Mudassir, Ben Wright, Jon Sopel (15 באוגוסט 2021). Taliban seize power in Afghanistan as President flees country (Television production) (באנגלית). London: BBC News. נבדק ב-15 באוגוסט 2021. {{cite AV media}}: (עזרה)תחזוקה - ציטוט: multiple names: authors list (link) "Afghanistan Taliban Crisis Live Updates: Taliban seize Afghan presidential palace; reports of firing at Kabul airport - The Economic Times". Economictimes.indiatimes.com. 2021-06-03. נבדק ב-2021-08-16.
מיקי עטיה

מיקי עטיה (נולד ב-18 באפריל 1981) הוא כדורגלן עבר ישראלי ששיחק בעמדת המגן השמאלי. עטיה, התחיל את הקריירה שלו במחלקת הנוער של מכבי קריית גת, עמה עלה לליגת העל בתום עונת 2000/2001. בעונה שלאחריה, עטיה שותף בכל משחקי הליגה של המועדון למעט משחק אחד וכבש שלושה שערים, כאשר אחד מהם היה בניצחון 0-4 נגד מכבי חיפה באצטדיון קריית אליעזר. בקיץ 2002, עטיה חתם בבית"ר ירושלים. ב-14 בספטמבר, עטיה ערך את הופעת הבכורה שלו בקבוצה בתיקו 1-1 נגד מכבי נתניה. בקיץ 2005, עטיה חתם בהפועל באר שבע מהליגה הלאומית. בקיץ 2007, עטיה חזר לליגת העל כאשר חתם במ.ס. אשדוד. בהמשך הקריירה, עטיה שיחק בהכח עמידר רמת גן, מכבי באר שבע ומכבי עירוני בת ים. הכח עמידר רמת גן ליגה לאומית: 2007/2008 מיקי עטיה, באתר ההתאחדות לכדורגל בישראל מיקי עטיה, באתר Transfermarkt מיקי עטיה, באתר FootballDatabase.eu מערכת וואלה! ספורט‏, מיקי עטיה חתם בבית"ר ירושלים, באתר וואלה, 13 ביוני 2002 שי מלול, ‏מיקי עטיה חתם ל-3 עונות בהפועל ב"ש, באתר ONE‏, 16 ביולי 2005 מערכת ONE, ‏מיקי עטיה חתם באשדוד, באתר ONE‏, 8 באוגוסט 2007
פול קסאני

פול קסאני (בצרפתית: Paul Kessany; נולד ב-16 במרץ 1985) הוא כדורגלן עבר גבונזי ששיחק בעמדת הקשר האחורי. קסאני, התחיל את הקריירה שלו במחלקת הנוער של אוויזו המקומית, ממנה עבר לקבוצת USM ליברוויל. בעונת 2002, היה שותף לזכייה של הקבוצה בדאבל. בקיץ 2006, קסאני חתם ברובי מהליגה החמישית בספרד. בינואר 2007, קסאני חתם בזסטפוני מליגת העל הגאורגית. בינואר 2009, קסאני חתם בעירוני קריית שמונה מליגת העל. ב-24 בינואר, קסאני ערך את הופעת הבכורה שלו בקבוצה הבוגרת בתיקו 0-0 נגד מכבי פתח תקווה. בסיום העונה, ירדה קריית שמונה לליגה הלאומית וקסאני עזב את המועדון. בקיץ 2009, קסאני חתם באיסטרס מהליגה השנייה בצרפת. בקיץ 2011, קסאני חתם בהפועל רמת גן מהליגה הלאומית, במדיה רשם 23 הופעות בליגה וכבש שער אחד. בקיץ 2012, קסאני חזר לגבון ושיחק במנגאספורט, אובמיליה ליברוויל ו-105 ליברוויל. ב-12 באוקטובר 2002, קסאני ערך את הופעת הבכורה בנבחרת גבון בהפסד 2-0 לסיירה לאון. קסאני, השתתף עם הנבחרת בגביע אפריקה לאומות 2010. זסטפוני הגביע הגאורגי: 2007/2008 הפועל רמת גן ליגה לאומית: 2011/2012 פול קסאני, באתר Transfermarkt פול קסאני, באתר Soccerway פול קסאני, באתר WorldFootball.net פול קסאני, באתר National Football Teams פול קסאני, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פול קסאני".
צ'וי סונג-היוק

צ'וי סונג-היוק (בקוריאנית: 최성혁; נולד ב-8 בפברואר 1998) הוא כדורגלן צפון-קוריאני המשחק בעמדת הקשר. צ'וי התחיל את הקריירה שלו באקדמית הכדורגל צ'וביונג, . בפברואר 2016, צ'וי הצטרף לזו של פיורנטינה. ב-5 במרץ, צ'וי ערך את הופעת הבכורה שלו בפיורנטינה פרימברה בניצחון 2-4 נגד וירטוס אנטלה, ובכך הפך לכדורגלן הראשון מקוריאה הצפונית שמשחק במסגרת איטלקית כלשהי. לאחר מספר חודשים, פיורנטינה החליטה לבטל את החוזה עם צ'ו, כיוון שנודע להם כי המשטר הצפון-קוריאני, הטיל סנקציות על צ'וי בהתאם למדיניות הרודנית שלו. צ'ו, עתתר לבית המשפט שפסק כי על פיורנטינה לכבד את החוזה. ביולי 2017, צ'וי חתם לשלוש שנים בפרוג'ה מהסרייה ב'. בפרוגה, צ'וי רשם שתי הופעות בלבד ובינואר 2018, הושאל לאולביה מהסרייה ג'. ב-13 ביולי 2018, צ'וי חתם בארצו, במדיה שיחק עונה וחצי. בצעירותו, צ'וי שיחק בנבחרות הצעירות של קוריאה הצפונית. ב-25 בדצמבר 2018, צ'וי ערך את הופעת הבכורה שלו בנבחרת הבוגרת במשחק ידידות נגד וייטנאם. צ'וי סונג-היוק, באתר Transfermarkt צ'וי סונג-היוק, באתר Soccerway צ'וי סונג-היוק, באתר WorldFootball.net צ'וי סונג-היוק, באתר National Football Teams צ'וי סונג-היוק, באתר FootballDatabase.eu
ג'ורג' גברו

ג'ורג' גברו (באנגלית: George Gebro; נולד ב-13 בספטמבר 1981) הוא כדורגלן עבר ליברי ששיחק בעמדת המגן השמאלי. גברו, התחיל את הקריירה שלו בקבוצת אינווינסיבל אלאבן מליגת העל הליברית. בקיץ 1999, גברו חתם בפאנטוליקוס מהליגה היוונית השנייה בכדורגל, ממנה עבר כעבור שנתיים לפטראיקוס. בקיץ 2004, חתם בקורפו מהליגה הראשונה. בקיץ 2005, גברו חתם בלקטאמיה מליגת העל הקפריסאית. בקפריסין, גברו אף שיחק בא.א.ל. לימסול ובאתניקוס אחנס. בינואר 2007, גברו חתם בבודפשט הונבד מליגת העל ההונגרית, עמה זכה בגביע ההונגרי בסיום העונה שלאחר מכן. בקיץ 2009, גברו חתם בהפועל פתח תקווה מליגת העל. במדי פתח תקווה, גברו שיחק 15 משחקים עד שבינואר 2010 חתם בהפועל רמת השרון עד לסיום העונה. בקיץ 2010, גברו חזר לליבריה וחתם בקבוצת LISCR עמה זכה באליפות בסיום העונה. אינווינסיבל אלאבן ליגת העל הליברית: 1998, 1999 הגביע הליברי 1997, 1998 בודפשט הונבד הגביע ההונגרי: 2008/2009 LISCR ליגת העל הליברית: 2010/2011 ג'ורג' גברו, באתר Transfermarkt ג'ורג' גברו, באתר National Football Teams ג'ורג' גברו, באתר FootballDatabase.eu יונתן כהן, ‏מתחזקים: ג'ורג' גברו חתם לעונה בהפועל פ"ת, באתר ONE‏, 23 ביוני 2009 איציק יצחקי‏, ג'ורג' גברו הושאל לרמת השרון, באתר וואלה, 4 בינואר 2010 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ורג' גברו".
מרטין דוברבקה

מרטין דוּבְּרָבְקַה (בסלובקית: Martin Dúbravka; נולד ב-15 בינואר 1989) הוא כדורגלן סלובקי המשחק בעמדת השוער בניוקאסל יונייטד ובנבחרת סלובקיה בכדורגל. דוברבקה החל את הקריירה שלו במחלקת הנוער של מ.ש.ק. ז'ילינה. ב-26 במאי 2009 ערך את הופעת הבכורה שלו בקבוצה הבוגרת במשחק הליגה נגד דובניצה. בעונת 2009/2010 הפך לשחקן הרכב בקבוצה הבוגרת ורשם במדיה 26 הופעות באותה עונה ואף זכה עמה באליפות המדינה. ב-30 בינואר 2014 חתם לשלוש וחצי שנים באסביירג מליגת העל הדנית. ביולי 2016 חתם בסלובן ליברץ מליגה העל הצ'כית. כעבור שנה חתם לשלוש שנים בסלביה פראג. בינואר 2018 הושאל לניוקאסל יונייטד מהפרמייר ליג עד לסיום העונה, עם אופציה לרכישה. ב-11 בפברואר 2018 ערך את הופעת הבכורה שלו בקבוצה, בניצחון 0–1 נגד מנצ'סטר יונייטד. ב-30 במאי 2018 חתם בקבוצה ששילמה תמורתו חמישה מיליון אירו. ב-1 בספטמבר 2022 הושאל למנצ'סטר יונייטד לעונה אחת. ב-23 במאי 2014 ערך את הופעת הבכורה שלו בנבחרת סלובקיה בניצחון 0–2 נגד מונטנגרו. בלילה שלאחר ההפסד לצ'כיה, שאירע ב-13 באוקטובר 2018, הוא יצא עם חבריו לסגל הנבחרת עד לשעות מאוחרות. כתוצאה מכך הדיח אותו מאמן הנבחרת יאן קוזאק מהסגל. ב-19 באוקטובר הוא התנצל על האירועים וטען כי עבר תקופה לא קלה שהובילה להתנהגות זו. הוא נכלל בסגל הנבחרת לקראת יורו 2020. במהלך המשחק נגד ספרד עצר פנדל אך הבקיע שער עצמי, ובכך הפך לשוער הראשון בתולדות אליפות אירופה שעושה זאת באותו משחק. נכלל בסגל נבחרת סלובקיה ליורו 2024. מ.ש.ק. ז'ילינה ליגת העל הסלובקית: 2009/2010, 2011/2012 הסופר קאפ הסלובקי: 2010 נבחרת סלובקיה גביע המלכים: 2018 אישיים כדורגלן העונה של ניוקאסל יונייטד: 2019/2020 מדיה וקבצים בנושא מרטין דוברבקה בוויקישיתוף מרטין דוברבקה, ברשת החברתית פייסבוק מרטין דוברבקה, ברשת החברתית אקס (טוויטר) מרטין דוברבקה, ברשת החברתית אינסטגרם מרטין דוברבקה, באתר Transfermarkt מרטין דוברבקה, באתר Soccerway מרטין דוברבקה, באתר BDFutbol מרטין דוברבקה, באתר WorldFootball.net מרטין דוברבקה, באתר National Football Teams מרטין דוברבקה, באתר FootballDatabase.eu מרטין דוברבקה, באתר ESPN UEFA.com, Slovakia | Squad | UEFA EURO 2024, UEFA.com (באנגלית)
סורגלמטוש

סורגלמטוש (בהונגרית: Szorgalmatos) הוא כפר בנפת טיסוושווארי, במחוז סבולץ'-סטמאר-ברג שבצפון מזרח הונגריה. הכפר הוקם בשנת 2002 לאחר שנפרד מהעיר טיסוושווארי. במהלך מפקד האוכלוסין בשנת 2011 הצהירו 72.8 אחוזים מהאוכלוסייה שהם הונגרים וחצי אחוז הצהירו כי הם אוקראינים (27.2% לא הצהירו), החלוקה הדתית הייתה: רומים קתולים 8.3%, רפורמים 26%, יוונים קתולים 2.4%, לותרנים 0.4%, לא דתיים 24.3% (37.3% לא השיבו) מדיה וקבצים בנושא סורגלמטוש בוויקישיתוף אתר האינטרנט הרשמי של סורגלמטוש נתוני הכפר באתר הלמ"ס ההונגרי